
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts meža zemes nodošanu Ādažu novada pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Meža likuma 44. panta ceturtās daļas 2. punkta "a" apakšpunkts, Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants, Pašvaldību likuma 4. panta pirmās daļas 3. punkts un Ādažu novada pašvaldības 2025. gada 27. novembra lēmums Nr. 456 "Par nekustamā īpašuma "Nobrauktuve uz Lilastes pludmali" pārņemšanu pašvaldības īpašumā".
1.2. Mērķis
Mērķa apraksts
Projekta mērķis ir atļaut Zemkopības ministrijai nodot bez atlīdzības Ādažu novada pašvaldības īpašumā valsts meža zemi – valsts nekustamo īpašumu Carnikavas pagastā, Ādažu novadā "Nobrauktuve uz Lilastes pludmali" (kadastra Nr. 8052 001 0085), lai to izmantotu pašvaldības autonomās funkcijas īstenošanai – pašvaldības īpašumā esošo ceļu būvniecībai, uzturēšanai un pārvaldībai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
No Atsavināšanas likuma 43. panta izriet, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu. Atsavināšanas likuma 42. panta pirmā daļa noteic, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma izpildei nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma izpildei, atvasināta publiska persona šo īpašumu bez atlīdzības nodod valstij.
Saskaņā ar Meža likuma 44. panta ceturtās daļas 2. punkta "a" apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama Pašvaldību likumā noteikto pašvaldības autonomo funkciju izpildei, tostarp ceļu būvniecībai vai tādas valsts meža zemes atsavināšanai, uz kuras atrodas ceļš. Minētā pašvaldības autonomā funkcija atbilst Pašvaldību likuma 4. panta pirmās daļas 3. punktam, kurā noteikts, ka pašvaldību autonomajās funkcijās ietilpst pašvaldības īpašumā esošo ceļu būvniecība, uzturēšana un pārvaldība.
Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju izpildei. Kārtību, kādā valsts meža zeme atsavināma pašvaldības autonomo funkciju izpildei, reglamentē Ministru kabineta 2006. gada 19. septembra noteikumi Nr. 776 "Valsts meža zemes atsavināšanas kārtība" (turpmāk – noteikumi Nr. 776).
Problēmas un risinājumi
Problēmas apraksts
Atsavināšanai nododamais nekustamais īpašums "Nobrauktuve uz Lilastes pludmali" Carnikavas pagastā, Ādažu novadā (kadastra Nr. 8052 001 0085) (turpmāk – nekustamais īpašums "Nobrauktuve uz Lilastes pludmali"), kas sastāv no zemes vienības ar kadastra apzīmējumu 8052 001 0081, 0,02 ha platībā, 2025. gada 6. augustā ir reģistrēts zemesgrāmatā uz valsts vārda Zemkopības ministrijas personā (Rīgas rajona tiesas Carnikavas pagasta zemesgrāmatas nodalījums Nr. 1000 0094 7292).
Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem nekustamā īpašuma "Nobrauktuve uz Lilastes pludmali" fiskālais īpašuma novērtējums kadastrā ir 22 euro, bet universālais īpašuma novērtējums kadastrā ir 56 euro. Nekustamā īpašuma "Nobrauktuve uz Lilastes pludmali" sastāvā esošās zemes vienības ar kadastra apzīmējumu 8052 001 0081 lietošanas mērķis ir zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101) 0,0200 ha platībā.
Zemes vienības platības sadalījums pa lietošanas veidiem: zemes zem ceļiem platība – 0,0200 ha.
Zemes vienībai noteikti šādi apgrūtinājumi: Baltijas jūras un Rīgas jūras līča krasta kāpu aizsardzības aizsargjoslas teritorija – 0,0194 ha, Baltijas jūras un Rīgas jūras līča ierobežotas saimnieciskās darbības joslas teritorija – 0,0194 ha; dzīvojamās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam – 0,0030 ha; ekspluatācijas aizsargjoslas teritorija ap kuģošanas drošībai paredzēto navigācijas tehnisko līdzekli – bāku – 0,0194 ha; dabas parka dabas parka zonas teritorija – 0,0194 ha; ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,0031 ha.
Nekustamais īpašums "Nobrauktuve uz Lilastes pludmali", pamatojoties uz Ādažu novada pašvaldības (turpmāk – Pašvaldība) 2023. gada 26. oktobra lēmumu Nr. 409 "Par zemes ierīcības projekta apstiprināšanu īpašumam "Valsts mežs 8052"" ir nodalīts no nekustamā īpašuma "Valsts mežs 8052" (kadastra Nr. 8052 001 0055) Carnikavas pagastā, Ādažu novadā (turpmāk – nekustamais īpašums "Valsts mežs 8052") zemes vienības ar kadastra apzīmējumu 8052 001 0055. Pamatojoties uz Pašvaldības 2025. gada 26. jūnija lēmumu Nr. 234 "Par nosaukuma "Nobrauktuve uz Lilastes pludmali" piešķiršanu, atsavināmam nekustamajam īpašumam piešķirts nosaukums "Nobrauktuve uz Lilastes pludmali" un tas reģistrēts zemesgrāmatā atsevišķā zemesgrāmatas nodalījumā. Vērtējot atsavināšanai piemērojamo normu, konstatējams, vai atsavināmam nekustamam īpašumam "Nobrauktuve uz Lilastes pludmali" ir valsts meža zemes statuss atbilstoši Meža likumam.
Tātad ir jāvērtē, vai nekustamais īpašums, no kura ir nodalīts atsavināmais zemesgabals, atbilst valsts meža statusam. Meža likuma 44. panta pirmā daļa noteic, ka valsts meža zeme ir Zemkopības ministrijas Meža departamenta zeme pēc stāvokļa 1940. gada 21. jūlijā, kura zemes reformas gaitā nav nodota pastāvīgā lietošanā citām fiziskajām vai juridiskajām personām (vēsturiskā meža zeme), kā arī tā meža zeme, kura pieder vai piekrīt valstij. Nekustamais īpašums "Valsts mežs 8052" ir valsts meža zeme Meža likuma izpratnē un to apliecina Latvijas valsts Vēstures arhīva 2003. gada 18. jūnija izziņa Nr.2-JP-4439 par vēsturisko piederību Meža departamentam.
Tā kā nekustamais īpašums "Valsts mežs 8052" ir valsts meža zeme, pēc atdalīšanas izveidotais atsavināmais nekustamais īpašums "Nobrauktuve uz Lilastes pludmali" arī ir valsts meža zeme, jo atdalīšanas fakts nemaina valsts meža zemes statusu.
Pēc Dabas datu pārvaldības sistēmā "Ozols" pieejamajiem datiem, nekustamā īpašuma "Nobrauktuve uz Lilastes pludmali" zemes vienība ar kadastra apzīmējumu 8052 001 0081 ietilpst dabas parka "Piejūra" dabas parka zonas teritorijā.
Nekustamais īpašums "Nobrauktuve uz Lilastes pludmali" ir nepieciešams Pašvaldībai Pašvaldību likuma 4. panta pirmās daļas 3. punktā minētās autonomās funkcijas izpildei, t. i., gādāt par pašvaldības īpašumā esošu ceļu būvniecību, uzturēšanu un pārvaldību.
Pašvaldība 2022. gada 10. janvārī pieņēma lēmumu Nr. 7 "Par projekta "Auto stāvlaukuma un atpūtas vietu labiekārtojuma projektēšana un būvniecība Lilastē"" ar kuru nolemts konceptuāli atbalstīt projekta "Auto stāvlaukuma un atpūtas vietu labiekārtojuma projektēšana un būvniecība Lilastē" (turpmāk - Projekts) iekļaušanu biedrības "Jūras zeme" stratēģijā un tā īstenošanu ar kopējām attiecināmajām izmaksām 397475,71 euro, iekļaujot 35000,00 euro pašvaldības administrācijas Attīstības un projektu nodaļas 2022. gada budžeta projektā Projekta būvprojekta un ar to saistītās dokumentācijas sagatavošanai.
Lauku atbalsta dienesta (turpmāk – LAD) 2022. gada 10. augustā pieņēma lēmumu Nr. 04.6-11/22/413-e "Par projekta iesnieguma apstiprināšanu ar nosacījumu", par Pašvaldības Projekta apstiprināšanu ar nosacījumu, ka pie Projekta investīcijām pēc Projekta īstenošanas tiks izvietotas saprotamas un nepārprotamas norādes/atpazīšanas zīmes, kas norādītu, ka stāvlaukuma daļa, kura tiek paplašināta šī Projekta ietvaros, kā arī visas pārējās šī Projekta investīcijas, ir izmantojamas bez maksas un ir publiski pieejamas (atbilstoši Ministru kabineta 2015. gada 20. oktobra noteikumu Nr. 605 "Valsts un Eiropa Savienības atbalsta piešķiršanas kārtība Eiropas Jūrlietu un zivsaimniecības fonda pasākumam "Sabiedrības virzītas vietējās attīstības stratēģiju īstenošana" 3.2. apakšpunktam). 
2022. gada 16. maijā starp Pašvaldību un akciju sabiedrību "Latvijas valsts meži" (turpmāk – LVM), pamatojoties uz Pašvaldības 2022. gada 10. janvāra lēmumu Nr. 7, tika noslēgta "Vienošanās par valstij piederoša zemes gabala bezatlīdzības lietošanu" (turpmāk – Vienošanās). Ar Vienošanos Pašvaldībai bezatlīdzības lietošanā tika nodota zemes vienības ar kadastra apzīmējumu 8052 001 0055 daļa 0,017 ha platībā, kas atrodas Carnikavas pagastā, Ādažu novadā un ietilpst nekustamā īpašuma "Valsts mežs 8052" sastāvā, ar mērķi piedalīties biedrības "Jūras zeme" stratēģisko projektu atlasē ar Projektu, kas atbalstīts ar Pašvaldības 2022. gada 10. janvāra lēmumu Nr. 7 un Dabas aizsardzības plāna ietvaros paredzētās darbības – veikt nobrauktuves uz pludmali izbūvi glābšanas un apkalpes transporta vajadzībām ar sekojošiem parametriem nobrauktuvei – betona plākšņu segums, garums 55 m, platums 3 m. Vienošanās noslēgta uz 10 gadiem. Saskaņā ar Vienošanos Pašvaldībai ir pienākums ierosināt valsts meža zemes atsavināšanu saskaņā ar Meža likuma 44. panta ceturtās daļas noteikumiem. Taču, tā kā saskaņā ar Aizsargjoslu likuma 36. panta trešās daļas 1. punkta noteikumiem krasta kāpu aizsargjoslā un pludmalē aizliegts atsavināt valsts vai pašvaldības īpašumā esošo zemi, Pašvaldībai pienākums ierosināt atsavināšanu iestājas divu gadu laikā pēc grozījumu spēkā stāšanās Aizsargjoslu likuma 36. panta trešās daļas 1. punktā, kas atļautu atsavināt valsts īpašumā esošo zemi, kura atrodas Baltijas jūras un Rīgas jūras līča piekrastes aizsargjoslā, par labu pašvaldībai.
2022. gada 3. novembrī stājās spēkā Aizsargjoslu likuma 36. panta grozījumi, kas pieļauj atsavināt valsts īpašumā esošo zemi, kura atrodas Baltijas jūras un Rīgas jūras līča piekrastes aizsargjoslā, par labu pašvaldībai.
Projekta īstenošanai ar Ministru kabineta 2023. gada 25. janvāra rīkojumu Nr. 47 "Par stāvlaukuma pie Lilastes paplašināšanu, kā arī nobrauktuves pludmalē ierīkošanu, un tiem nepieciešamo atmežošanu nekustamajos īpašumos "Valsts mežs 8052" (zemes vienības kadastra apzīmējums 8052 001 0055) un "Ziemeļu iela 28" (zemes vienības kadastra apzīmējums 8052 001 0022) Carnikavas pagastā, Ādažu novadā" (prot. Nr. 4 22. §), tika atļauta zemes zem nobrauktuves atmežošana.
Saskaņā ar Meža likuma 44. panta ceturtās daļas 2. punkta "a" apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama Pašvaldību likumā noteiktās pašvaldības autonomās funkcijas izpildei – ceļu būvniecībai vai tādas valsts meža zemes atsavināšanai, uz kuras atrodas ceļš.
Pašvaldība 2023. gada 24. februāra vēstulē Nr. ĀNP/1-12-4/23/221 apliecināja visu izdevumu segšanu saistībā ar atsavināmās zemes vienības atdalīšanu no nekustamā īpašuma "Valsts mežs 8052", ja zemes vienības sadalīšanas darbības veiks LVM.
LVM 2025. gada 13. oktobra vēstulē Nr. 4.1-2_06mo_101_25_578 informēja Zemkopības ministriju un Pašvaldību par to, ka  sadalot nekustamā īpašuma "Valsts mežs 8052" zemes vienību ar kadastra apzīmējumu 8052 001 0055, tika atdalīta atsavināšanai ierosinātā zemes vienības daļa un izveidots nekustamais īpašums "Nobrauktuve uz Lilastes pludmali" un ka Pašvaldība atbilstoši noteikumos Nr. 776 noteiktajam ir samaksājusi visus izdevumus, kas saistīti ar dokumentu sagatavošanu, kā arī izdevumus par izmaiņu reģistrāciju, kas saistītas ar nekustamā īpašuma sadalīšanu.
Pašvaldība 2025. gada 27. novembrī pieņēma lēmumu Nr. 456 "Par nekustamā īpašuma "Nobrauktuve uz Lilastes pludmali" pārņemšanu pašvaldības īpašumā", ar kuru nolemts lūgt atsavināt Pašvaldībai bez atlīdzības valstij piederošo nekustamo īpašumu "Nobrauktuve uz Lilastes pludmali", kura sastāvā ietilpst zemes vienība ar kadastra apzīmējumu 8052 001 0081 0,02 ha platībā.
Rīkojuma projektam ir pievienoti noteikumos Nr. 776 prasītie dokumenti, kas attiecas uz konkrēto gadījumu.
Noteikumu Nr. 776 5.3. apakšpunkts noteic, ka pašvaldība atsavināšanas ierosinājumam pievieno Valsts vides dienesta izdotos tehniskos noteikumus vai Vides pārraudzības valsts biroja atzinumu par paredzētās darbības ietekmes uz vidi novērtējuma ziņojumu, ja to paredz normatīvie akti par ietekmes uz vidi novērtējumu. 
Valsts vides dienests 2023. gada 8. februārī ir izdevis tehniskos noteikumus Nr. AP23TN0204 paredzētajai darbībai – Auto stāvlaukuma un atpūtas vietas labiekārtojuma būvniecībai, kuros noteiktas vides aizsardzības prasības paredzētajai darbībai.
Noteikumu Nr. 776 6. punkts noteic: ja atsavināšana nepieciešama ceļu būvniecībai vai atsavinot tādu valsts meža zemi, uz kuras atrodas ceļš, pievieno grafisko ieceres risinājuma plānu vizuāli uztveramā mērogā (M 1 : 500 vai M 1 : 1000), kurā iezīmēta skartās valsts meža zemes robeža, ieceres izvietojums zemes vienībā un tās galvenie parametri (garums, platums, laukums), un aktuālo teksta un grafisko informāciju no NĪVKIS, ja inženierbūve ir reģistrēta NĪVKIS, kā arī izziņu par ilgtermiņa ieguldījumu uzskaiti inženierbūvei, ja būve atrodas pašvaldības bilancē. Minētajā punktā norādītie parametri ir konstatējami no zemes vienības ar kadastra apzīmējumu 8052 001 0081 robežu plāna un NĪVKIS izdrukas datiem par nekustamo īpašumu "Nobrauktuve uz Lilastes pludmali". 
Saskaņā ar Civillikuma 4. pantu likuma noteikumi iztulkojami vispirms pēc to tieša jēguma; ja nepieciešams, tie iztulkojami arī pēc likuma sistēmas, pamata un mērķa un, visbeidzot, arī pēc analoģijas. Tiesību normas interpretē to piemērotājs, vadoties no konkrētās situācijas faktiskajiem apstākļiem un tiesību normas atbilstoši iztulkojot, tāpēc Zemkopības ministrija, izskatījusi Pašvaldības iesniegtos dokumentus un izvērtējusi to saturu pēc jēgas un mērķa, secina, ka pašvaldība ir iesniegusi nepieciešamos dokumentus atbilstoši noteikumu Nr. 776 5. un 6. punktam.
Risinājuma apraksts
Rīkojuma projekta būtība ir Zemkopības ministrijai nodot bez atlīdzības Pašvaldības īpašumā valsts meža zemi pašvaldības autonomās funkcijas izpildei, ievērojot Atsavināšanas likuma 42. panta pirmajā daļā ietverto prasību par valsts nekustamā īpašuma nodošanu atpakaļ Zemkopības ministrijai, ja iestāsies rīkojuma projekta 2. punktā minētais apstāklis un nekustamais īpašums "Nobrauktuve uz Lilastes pludmali" vairs netiks izmantots Ministru kabineta rīkojumā minētajai funkcijai.
Ja nekustamais īpašums "Nobrauktuve uz Lilastes pludmali" vairs netiks izmantots Ministru kabineta rīkojumā minētajai autonomās funkcijas izpildei, nekustamais īpašums tiks nodots Zemkopības ministrijai visā tā sastāvā kopā ar neatdalāmiem uzlabojumiem atbilstoši Civillikuma 854. pantam, kas noteic, ka galvenās lietas būtiskās daļas ir visas tās, kas atrodas ar viņu nesaraujamā sakarā un ietilpst viņas sastāvā, tā ka bez tām galvenā lieta pēc būtības nevarētu nemaz pastāvēt vai nebūtu atzīstama par pilnīgu.
Nekustamajam īpašumam "Nobrauktuve uz Lilastes pludmali" ir noteikti apgrūtinājumi, tostarp dažādas aizsargjoslas. Aizsargjoslu veidus un to funkcijas, kā arī saimnieciskās darbības aprobežojumus aizsargjoslās reglamentē Aizsargjoslu likums. Tādējādi Pašvaldībai kā nekustamā īpašuma īpašniecei būs saistoša Aizsargjoslu likumā noteiktā kārtība atbilstoši aizsargjoslu veidam.
Pēc Ministru kabineta rīkojuma pieņemšanas nekustamais īpašums "Nobrauktuve uz Lilastes pludmali" ar nodošanas un pieņemšanas aktu tiks nodots Pašvaldībai.
Ievērojot LAD 2022. gada 10. augusta lēmumā Nr. 04.6-11/22/413-e "Par projekta iesnieguma apstiprināšanu ar nosacījumu" noteikto nosacījumu, Pašvaldībai pārņemot nekustamo īpašumu bez atlīdzības savā īpašumā, tas būs publiski pieejams un netiks izmantots saimnieciskajai darbībai, tāpēc nav jāpiemēro komercdarbības atbalsta regulējuma nosacījumi, nododot nekustamo īpašumu Pašvaldības īpašumā.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Ādažu novada pašvaldības iedzīvotāji
 
Juridiskās personas
Jā
Ietekmes apraksts
Ādažu novada saimnieciskās darbības veicēji
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Ādažu novada pašvaldība segs izdevumus, kas saistīti ar nekustamā īpašuma pārreģistrāciju uz Ādažu novada pašvaldības vārda.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024. gada 15. oktobra noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalība īstenojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm. Tā kā rīkojuma projekts neatbilst minētajiem kritērijiem, projekta izstrādē netiek piemērota sabiedrības līdzdalības kārtība.
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā "Latvijas Vēstnesis", tos publicējot elektroniski tīmekļvietnē www.vestnesis.lv.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Zemkopības ministrija
AS "Latvijas valsts meži"
Ādažu novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

